მაგრამ 1896 წელს, ნობელის სიკვდილის შემდეგ, გასაოცარი რამ აღმოაჩინეს — მას თურმე მოუთხოვია, რომ მისი ქონებიდან 9 მილიონი აშშ დოლარი ცალკე გადაედოთ და ამ თანხაზე დარიცხული პროცენტებით ყოველწლიურად დაეჯილდოებინათ ის პირები, რომელთაც ღირსშესანიშნავი მიღწევები ექნებოდათ ფიზიკის, ქიმიის, მედიცინისა და ლიტერატურის დარგში და კიდევ ისინი, ვინც მშვიდობის ძიების საკითხში მნიშვნელოვან ნაბიჯებს გადადგამდნენ.